《用长儿韵谢黄长孺酒》
宋代·陈著

薄俗方沈溺，亲情自酌斟。
雨声书屋冷，春意酒杯深。
危世不多话，醉中时一吟。
明年如老健，此会得重寻。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。